title: http://risaleoku.com/oku/osmesnevi/274
article: إعلم أيّها العزيز!
  دعالر اوچ قسمدر.
  بريسى:
  إنسانڭ لسانيله ياپديغى قَولى دعالردر. صوت و صدالى حيواناتڭ، (مثلا) آجيقدقلرى زمان كندى خصوصى لسانلريله چيقاردقلرى صدالر دخى قَولى دعالردندر.
  ايكنجى قسم:
  نباتات، أشجارڭ بِالخاصّه بهار موسمنده لسانِ إحتياجله ياپدقلرى إحتياجى دعالردر.
  اوچنجيسى:
  تحوّل، تكمّل شأننده اولان شيلرڭ، لسانِ إستعداد ايله حسّ ايديلن إستعدادى دعالريدر. أوت هر شى جنابِ حقّى تسبيح ايتديگى گبى لسانيله، إحتياجيله، إستعداديله دخى اللّٰهه دعا ايدر.
  إعلم أيّها العزيز!
  چكردك آغاج اولمازدن أوّل، يمورطه قوش اولمازدن أوّل، حبّه باشاق ويرمزدن أوّل بيڭلرجه إمكان و إحتماللر ايچريسنده و بيڭلرجه صورت و شكللره گيرمك قابليتنده ايكن· او أگرى بوگرى إحتماللر، يوللر ايچندن چكيلوب طوغرى و مستقيم منتج بر شكله، بر وضعيته سَوق ايديلمهلرندن آڭلاشيلير كه، او تخملر، أوّلجه ده علاّم الغيوبڭ تربيه، تدوير، تدبيرى آلتنده ايمشلر. صانكه او تخملرڭ هر بريسى، قدرت كتابلرندن إستنساخ ايديلمش كوچك بر تذكرهدر. ياخود بر فهرستهدر، علمِ أزليدن آلينمشدر. ياخود قدر كتابلرندن يازيلمش بعض دستورلردر.
  إعلم أيّها العزيز!
  مؤمن اولان ذات، معناىِ حرفيله، يعنى غيره بر خادم و بر آلَت صفتيله كائناته باقييور. كافر ايسه، معناىِ إسميله، يعنى مستقل بر " آغا" نظريله عالمه باقييور. بو إعتبارله هر بر مصنوعده، ايكى جهت واردر. بر جهتى، كندى ذات و صفاتندن عبارتدر. ديگر جهتى، صانعه و أسماءِ حسنىدن كنديسنه اولان تجلّياته باقار.
  ايكنجى جهتڭ دائرهسى داها گنيش و مئالجه داها كاملدر. زيرا، بر حرف كندى ذاتنه بر حرف مقدارى (او ده بر وجهله) دلالت ايدر. كاتبنه چوق وجهلر ايله دلالت ايدر. و كاتبنى، باقانلره تعريف و توصيف ايدر.
  دعالر اوچ قسمدر.
  بريسى:
  إنسانڭ لسانيله ياپديغى قَولى دعالردر. صوت و صدالى حيواناتڭ، (مثلا) آجيقدقلرى زمان كندى خصوصى لسانلريله چيقاردقلرى صدالر دخى قَولى دعالردندر.
  ايكنجى قسم:
  نباتات، أشجارڭ بِالخاصّه بهار موسمنده لسانِ إحتياجله ياپدقلرى إحتياجى دعالردر.
  اوچنجيسى:
  تحوّل، تكمّل شأننده اولان شيلرڭ، لسانِ إستعداد ايله حسّ ايديلن إستعدادى دعالريدر. أوت هر شى جنابِ حقّى تسبيح ايتديگى گبى لسانيله، إحتياجيله، إستعداديله دخى اللّٰهه دعا ايدر.
  إعلم أيّها العزيز!
  چكردك آغاج اولمازدن أوّل، يمورطه قوش اولمازدن أوّل، حبّه باشاق ويرمزدن أوّل بيڭلرجه إمكان و إحتماللر ايچريسنده و بيڭلرجه صورت و شكللره گيرمك قابليتنده ايكن· او أگرى بوگرى إحتماللر، يوللر ايچندن چكيلوب طوغرى و مستقيم منتج بر شكله، بر وضعيته سَوق ايديلمهلرندن آڭلاشيلير كه، او تخملر، أوّلجه ده علاّم الغيوبڭ تربيه، تدوير، تدبيرى آلتنده ايمشلر. صانكه او تخملرڭ هر بريسى، قدرت كتابلرندن إستنساخ ايديلمش كوچك بر تذكرهدر. ياخود بر فهرستهدر، علمِ أزليدن آلينمشدر. ياخود قدر كتابلرندن يازيلمش بعض دستورلردر.
  إعلم أيّها العزيز!
  مؤمن اولان ذات، معناىِ حرفيله، يعنى غيره بر خادم و بر آلَت صفتيله كائناته باقييور. كافر ايسه، معناىِ إسميله، يعنى مستقل بر " آغا" نظريله عالمه باقييور. بو إعتبارله هر بر مصنوعده، ايكى جهت واردر. بر جهتى، كندى ذات و صفاتندن عبارتدر. ديگر جهتى، صانعه و أسماءِ حسنىدن كنديسنه اولان تجلّياته باقار.
  ايكنجى جهتڭ دائرهسى داها گنيش و مئالجه داها كاملدر. زيرا، بر حرف كندى ذاتنه بر حرف مقدارى (او ده بر وجهله) دلالت ايدر. كاتبنه چوق وجهلر ايله دلالت ايدر. و كاتبنى، باقانلره تعريف و توصيف ايدر.